
Les 3 – Werkkaart MEMO

	Aktiwiteit 1: Besluitnemingsproses in die Keuse van 'n Loopbaankategorie
Voltooi die volgende aktiwiteit saam met 'n maat.


In die tabel hieronder word die stappe van die loopbaanbesluitnemingsproses in kolom A uiteengesit. Kolom B bevat verskillende aktiwiteite wat met elke stap verband hou. Pas elke aktiwiteit by die korrekte stap in die proses deur die korrekte letter (A-E) langs die vraagnommers (1.1 tot 1.5) te skryf. 
	Kolom A
	Kolom B

	1.1.
	Identifiseer die Besluit
	A
	Die leerder bly oopkop met die wete dat hulle in meer as een loopbaankategorie kan slaag. Hulle ondersoek verskillende paaie, insluitend maatskaplike werk, onderrig en berading om te sien wat die beste met hul belangstellings en aspirasies ooreenstem.

	1.2.
	Versamel Inligting
	B
	Die leerder doen vrywilligerswerk by 'n plaaslike gemeenskapsentrum om praktiese ervaring in maatskaplike werk op te doen. By die sentrum mentor hulle jonger leerders om hul onderrigvaardighede te ontwikkel. 

	1.3.
	Oorweeg Alternatiewe 
	C
	'n Graad 9-leerder moet die vakke kies wat hulle in graad 10-12 wil neem. Om hulle te help besluit, oorweeg hulle dit om 'n loopbaankategorie te kies wat met hul sterkpunte, vermoëns, belangstellings en passies ooreenstem.

	1.4.
	Neem Aksie / Tree Op
	D
	Die leerder hou tred met hul vordering deur te besin oor wat hulle mettertyd sal leer en ervaar. 

	1.5.
	Monitor, Evalueer en Pas Aan
	E
	Die leerder doen navorsing oor verskeie loopbaankategorieë en -industrieë en ondersoek die tipe rolle wat beskikbaar is en die vaardighede wat benodig word. Hulle besef dat hulle 'n passie vir mense en uitstekende kommunikasievaardighede het.


1.1. C
1.2. E
1.3. A
1.4. B
1.5. D 

	Aktiwiteit 2: Informele Assessering
Voltooi die volgende vrae deur jou Inhoudsopsomming te raadpleeg.


Vraag 2.1
Verskeie opsies word as moontlike antwoorde op die volgende vrae gegee. Kies die korrekte antwoord en skryf slegs die letter (A-D) langs die vraagnommer (2.1.1 tot 2.1.3), byvoorbeeld 2.1.4 D. 
2.1.1.	Analitiese denke word gebruik om:
A.  	stap-vir-stap-instruksies te volg om 'n taak te voltooi.
	B.	'n argument vanuit verskillende perspektiewe te beskou. 	
	C.	komplekse probleme in kleiner dele te verdeel. ()
	D.	met verbeeldingryke en onkonvensionele idees vorendag te kom.	

2.1.2.	Praktiese aktiwiteite behels:
	A.	Dieper lees vir beter begrip.  
	B.	Vordering teen jou eie tempo en vlak.
	C. 	Samewerking om 'n taak te voltooi.
	D. 	Leer hoe om met jou hande te werk. ()

[bookmark: _Hlk164668482]2.1.3.	Om 'n talent te hê beteken dat ...
	A. 	jy reeds al die vaardighede het wat jy benodig.
	B.	jy moet oefen om iets nuuts te kan doen.
	C.	jy van nature goed is met  die uitvoer van 'n spesifieke aktiwiteit. ()
	D. 	jy net deelneem aan dinge wat jou interesseer.
           (3x1) (3)
(Laer Orde)
Vraag 2.2
Gee EEN woord/term vir ELK van die volgende beskrywings. Skryf slegs die woord/term langs die 
vraagnommers (2.2.1 tot 2.2.3).
2.2.1.	Besinning oor jou denkproses en hoe jy jou leerstrategieë kan verbeter.
Metakognisie ()

2.2.2.	Organiseer jouself en jou take op 'n verantwoordelike en doeltreffende manier.
	Selfbestuur ()

2.2.3.	Aktiwiteite of stokperdjies wat jou werklik gelukkig en tevrede laat voel wanneer jy dit doen.
	Passies/belangstellings ()
(3x1) (3)
(Laer Orde)


Vraag 2.3
Beantwoord die volgende vrae deur die antwoord langs die vraagnommers (2.3.1 tot 2.3.2) te skryf. Skryf jou antwoorde in volsinne.

2.3.1.	Onderskei tussen die aanleer van vaardighede en aanlegte.			           		           (1x2) (2)
(Laer Orde)
Punte moet soos volg toegeken word:
TWEE () punte vir 'n antwoord wat goed verduidelik is. 
· Vaardighede word gewoonlik aangeleer deur verskillende dinge te oefen/te probeer, () terwyl aanlegte talente is waarmee jy gebore word. ()

[bookmark: _Hlk164668600]2.3.2. 	Bespreek waarom dit belangrik is om verskillende loopbaankategorieë in ag te neem wanneer
jy op 'n toekomstige loopbaan moet besluit.     				           	           	           (1x2) (2)
(Middel Orde)
Punte moet soos volg toegeken word:
TWEE () punte vir 'n antwoord wat goed verduidelik is. 
Dit kan jou help om ...
· jou passies te ontdek () omdat jy blootgestel sal word aan verskeie industrieë/rolle/geleenthede wat jou sal help om te ontdek wat jou interesseer/opgewonde maak. ()
· jou sterkpunte te verstaan () omdat jy kan identifiseer watter tipe werk die beste by jou natuurlike talente/vermoëns pas. ()
· nuwe / verskillende loopbaanopsies te ontdek () aangesien jy loopbaanpaaie kan ontdek waarvan jy nie bewus was nie, wat jou 'n breër perspektief / meer opsies gee om in ag te neem wanneer jy loopbaanbesluite neem. ()
· die werk te vind wat die beste by jou pas () aangesien dit jou sal help om jou opsies te beperk/'n loopbaanpad te kry wat met jou waardes/belangstellings/leefstylvoorkeure/langtermyndoelwitte ooreenstem. ()
· spyt oor jou loopbaankeuse te vermy () omdat jy 'n ingeligte besluit sou neem wat die waarskynlikheid verminder dat jy jou keuses in die toekoms gaan betwyfel () 

Enige EEN van bogenoemde vir TWEE punte
(d.w.s. EEN punt vir stelling en EEN punt vir motivering/verduideliking)

[4]


Vraag 2.4
2.4.1.	Definieer die term 'besluitnemingsproses'.					                                      (1x1) (1)
(Laer Orde)
Punte moet soos volg toegeken word:
EEN () punt vir die korrekte definisie.
'n Besluitnemingsproses ...
· behels die stappe waardeur jy moet gaan om die beste aksie te identifiseer, te evalueer en te kies om sodoende 'n spesifieke probleem aan te spreek of 'n spesifieke doel te bereik. ()

2.4.2.	Noem enige TWEE stappe in die besluitnemingsproses.			                       	           (2x1) (2)
(Laer Orde)
Punte moet soos volg toegeken word:
EEN () punt vir 'n korrekte antwoord.
Moontlike antwoorde kan die volgende insluit:
· Identifiseer die besluit ()
· Versamel inligting ()
· Oorweeg alternatiewe ()
· Neem aksies / Tree op ()
· Monitor, evalueer en pas aan ()

Enige TWEE van bogenoemde vir EEN punt elk

2.4.3.	Bespreek TWEE redes waarom die oorweging van jou sterkpunte 'n belangrike stap in die keuse van
'n toepaslike loopbaankategorie is.		           				          		           (2x2) (4)
(Middel Orde)
Punte moet soos volg toegeken word:
TWEE () punte vir 'n antwoord wat goed verduidelik is. 
Dit kan jou help om ...
· loopbane te identifiseer waarmee jy goed sal wees/ wat jy sal geniet. () As jy byvoorbeeld 'n goeie kommunikeerder is, kan jy 'n loopbaan in onderrig / joernalistiek / menslike hulpbronne oorweeg. ()
· vertroue in jou vermoëns te hê () wat jou kan motiveer om uitdagende loopbaanpaaie te volg/ nuwe geleenthede met entoesiasme aan te pak. ()
· tevrede/gelukkig in jou werksomgewing te wees () omdat jy werk gaan doen waarvan jy hou/waaroor jy passievol is. () 

· in jou loopbaan te slaag/verbeter () omdat jy gemotiveerd sal wees om jouself te ontwikkel in areas waar jy selfversekerd voel. () 

Enige TWEE van bogenoemde vir TWEE punte elk
(d.w.s. EEN punt vir stelling en EEN punt vir motivering/verduideliking)

2.4.4.	Beveel EEN aksie aan wat 'n graad 8-leerder kan neem om vir hul gekose loopbaankategorie te begin voorberei. Dui ook in jou antwoord aan hoe die aksie hulle kan help om te bepaal of hulle 'n toepaslike loopbaankategorie gekies het.      					           			           (1x3) (3)
(Hoër Orde)
Punte moet soos volg toegeken word:
DRIE () punte vir 'n antwoord wat goed verduidelik is. 
Hulle kan ...
· navorsing oor verskillende poste binne die kategorie doen deur op die internet op te lees/video's te kyk/met professionele persone in die veld te praat () wat hulle sal help om insig te kry in die aard van verskillende loopbane/ om die vaardighede/kwalifikasies wat vereis word te verstaan, () en sodoende kan hulle bepaal of die kategorie met hul belangstellings/waardes/vermoëns ooreenstem. ()
· 'n professionele persoon in hul gekose loopbaankategorie werkskadu () wat hulle in staat sal stel om te sien hoe 'n tipiese dag in die gekose loopbaankategorie lyk / die take/verantwoordelikhede wat betrokke is, waar te neem / interaksies met mense wat in die veld werk te hê () en sodoende kan hulle evalueer of hulle die werk sal geniet / besluit of hulle hulself in 'n loopbaan in daardie veld kan sien. ()
· by 'n klub aansluit / 'n kursus volg wat met hul loopbaanbelangstelling verband hou () wat hulle kan help om praktiese ervaring op te doen / relevante vaardighede te ontwikkel / interaksies met ander wat soortgelyke belangstellings deel te hê () en sodoende kan hulle hul belangstellingsvlak / aanleg met aktiwiteite binne die loopbaankategorie  bepaal. ()

Enige EEN van bogenoemde vir DRIE punte
(d.w.s. EEN punt vir stelling, EEN punt vir motivering/verduideliking en EEN punt vir uitkoms)

